
ANAZKA®AI ΤΩΝ AEA@QN 
H APXAIA MOYZIKH 


Ἡ ἀνακάλυψις τῶν δύο ὕμνων εἰς Ἀπόλλωνα καὶ τοῦ ἑτέρου αὐτῶν ἄνευ 
φθογγοσήμων . ἀνεκίνησε τὸ ζήτημα τῆς παρ΄ Ἕλλησι μουσικῆς, ἧς τοσαῦτα εἶνε τὰ 
σκοτεινὰ σημεῖα. Ἰδίως τὸ ζήτημα ἐὰν οἱ ἀρχαῖοι ἐγνώριζον ἢ ὄχι τὴν Ἁρμονίαν, οἵαν 
[...] ἀνέπτυξε τοσοῦτον τεραστίως ἡ [...] καὶ σύγχρονος, ἰδίᾳ ἡ τοῦ Bayvep 
[μουσικὴ], ἐξήγειρε μεγάλας ἀντιλογίας καὶ συζητήσεις. Καὶ αὐτῆς τῆς λέξεως ἡ 
σημασία κατὰ τὸν Lavoix,;) μετεβλήθη, [καθόσον] αὕτη τὸ πάλαι ἐδήλου ἢ τὸ 
OUL[Mwvov] τῇ μουσικῇ ἢ τὸν τρόπον, καθ’ ὃν [...] μελῳδία τις καὶ οὐχὶ ὡς nap’ 
[ἡμῖν] σύγχρονον ἀνάκρουσιν τῶν τόνων [ἥτις παράγει;] εὐάρεστον συμφωνίαν. 


Ἐγνώριζον dpa γε ταύτην τὴν τελευταίαν οἱ Ἕλληνες... 


[Ἀπὸ] τεσσάρων αἰώνων οἱ ἱστορικοὶ μουσικῆς καὶ θεωρητικοὶ ἀμφισβητοῦσι τοῦτο 
[...]. Ἀνὰ εἰκοσαετίαν ἀναφαίνεται [...] πραγματευόμενον τὸ θέμα, GAA’ ἀπράκτως. 
Οὐδὲν κείμενον ἐσώθη λῦον τὸ ζήτημα τῆς ἁρμονίας. Οἱ ἀρχαῖοι ἔψαλον εἴτε 
συμφώνως, εἴτε τὴν διὰ πασῶν, καθ’ ἣν αἱ τῶν ἀνδρῶν, γυναικῶν καὶ παίδων φωναὶ 
συνηλείφοντο εἰς φωνικὴν ἁρμονίαν. Ἐὰν ὄργανόν τι συνώδευε τὴν φωνήν, ἐγίνετο 
τοῦτο ἐν συνηχήσει ἢ ἄλλως τὸ ὄργανον ἐπανελάμβανε τῶν δὴν κατὰ μίαν διὰ 
πασῶν βαρύτερον ἢ ὀξύτερον, ὅπερ καὶ ἐκαλεῖτο μαγαόίζειν. 


Ὁ κ. Εὐστάθιος Θερειανός, ἀρχιμανδρίτης, πραγματευόμενος περὶ τῆς μουσικῆς τῶν 
Ἑλλήνων λέγει τὰ ἑξῆς ἀξιοσημείωτα. «Ὑπάρχουσι χωρία τινὰ τῶν ἀρχαίων 
συγγραφέων, ἅτινα οἱ τῆς πολυφωνίας, δηλ. τῆς ἁρμονίας, συνήγοροι, ἐπάγονται εἰς 
ἀπόδειξιν ὅτι ἡ τῶν ἀρχαίων Ἑλλήνων μουσικὴ δὲν NTO ὁμότονος μόνον. Βεβαίως 
ἦτο οὐ μόνον ὁμότονος (UNisson) ἀλλὰ καὶ πολύφωνος: ἡ πολυφωνία ὅμως ἦτο 
προσὸν τῆς ὀργανικῆς, οὐχὶ δὲ τῆς φωνητικῆς μουσικῆς. (Διὰ τῆς λέξεως 
«πολυφωνία» νοοῦμεν πολύφωνον ἑτεροφωνίαν καὶ οὐχὶ ἁπλῶς συνῳδίαν πολλῶν 
καὶ ὁμοτόνων φωνῶν). 


Ὁ Βέστφαλ ἀπέδειξεν ὅτι μεταξὺ τῆς τῶν ἀρχαίων καὶ τῆς τῶν νεωτέρων πολυφωνίας 
ὑπάρχει ἡ στοιχειώδης αὕτη διαφορά, ὅτι, τῆς μὲν εὐρωπαϊκῆς μουσικῆς ἡ 
πολυφωνία ἔγκειται οὐ μόνον εἰς τὰ ὄργανα, ἀλλὰ καὶ εἰς τὰ μέλη. Πολύφωνον δὲ 
μέλος, δηλ. ῳδικὴν ἁρμονίαν, κατὰ τὴν νῦν ἔννοιαν, δὲν ἐγίνωσκον οἱ Ἕλληνες, καθ’ 
ὅσον τὸ πολύφωνον μέλος εἶνε προϊὸν τῆς χριστιανικῆς τέχνης. Ἡ πολυφωνία 
ἀπετελεῖτο παρὰ τοῖς ἀρχαίοις διὰ τῶν συμπαρακολουθούντων εἰς τὸ μέλος ὀργάνων᾽ 
ἑπομένως ἦτο «πολυόργανος συνῳδία» καὶ οὐδὲν πλέον. Οἱ ἀρχαῖοι χορῳδοὶ 
ἔψαλλον ὁμοτόνως, τουτέστιν ἔψαλλον μόνον τὴν μελῳδίαν, ἡ δὲ τῶν χορῳδῶν καὶ 
τῶν μονῳδῶν ἀντίθεσις, οὐδένα τεχνικῶς ἁρμονικὸν χαρακτῆρα ἔχουσα, ἐδηλοῦτο 
μόνον διὰ τῆς παρὰ τοῖς χορῳδοῖς μείζονος φυσικῷ τῷ λόγῳ ἐκτάσεως τῆς φωνῆς, 
εἰς ἣν προσεπετίθετο καὶ τὸ διάφορον τῶν τόνων μέγεθος. Βεβαίως ἐπειδὴ ὑπῆρχον 
ἐν τῷ αὐτῷ χορῷ ὀξύφωνοι, βαρύφωνοι καὶ μεσόφωνοι, προέκυπτον διάφοροι 
«τόνοι» φωνῆς: καὶ τότε ὅμως οἱ τὸν χορὸν ἀπαρτίζοντες ἔψαλλον τὸ μέλος ἐν τῇ διὰ 
πασῶν, ὅπερ οὐδαμῶς μετέβαλλε τὴν μελῳδίαν, ἥτις πραγματικῶς θὰ μετεποιεῖτο εἰς 
ἁρμονίαν κατὰ τὸ νέον σύστημα, ἐὰν οἱ χορευταὶ ἔψαλλον ἐν τῇ διὰ τεσσάρων καὶ 
διὰ πέντε. Τοῦ Ἀριστοτέλους ἡ μαρτυρία ὅτι «διὰ πέντε οὐκ ἄδουσιν ἀντίφωνα» εἰνε 
ἀπόδειξις ἀναμφήριστος ὅτι παρὰ τοῖς ἀρχαίοις Ἕλλησιν δὲν ὑπῆρχεν ἡ πολυφωνία 
τοῦ μέλους, ἡ σήμερον λεγομένη ἁρμονία.» (1) 


1 Ἱστορία τῆς Μουσικῆς᾽ μετάφρασις τῆς Ἀθηνᾶς Σερεμέτη, σελ. 37. 


1 «Περὶ τῆς μουσικῆς τῶν Ἑλλήνων καὶ ἰδίως τῆς ἐκκλησιαστικῆς ὑπὸ Εὐσταθίου Θερειανοῦ 


ἀρχιμανδρίτου ἐν Τεργέστῃ 1876᾽ σελ. 90». 


Ὥστε φαίνεται ὅτι ἡ ἑλληνικὴ μουσικὴ ἦτο ἁπλῆ τις καὶ μελῳδικὴ ὁμοιάζουσα πρὸς 
τὴν γραφικὴν των. Οἱ Ἕλληνες οὐδέποτε ἠγάπησαν τὰ πολλὰ χρώματα καὶ τὰς 
ἐξεζητημένας βαρείας ἁρμονίας. Ὁ ὀφθαλμὸς των συνειθισμένος εἰς τὰς λεπτὰς καὶ 
γραφικὰς ὀροσειρὰς τοῦ Ὑμηττοῦ ὡς καὶ εἰς τὰς γλυκείας ὀφρῦς τῆς Πάρνηθος καὶ 
τοῦ Ἑλικῶνος, δὲν ἠρέσκετο εἰς τὰ περίπλοκα καὶ παρδαλὰ μέλη τῶν δυτικῶν καὶ 
ὑπεραλπείων λαῶν. Ὁ Εὐρωπαῖος τῆς σήμερον, ἐὰν δὲν ἀκούσῃ μουσικὴν 
πολυόργανον, ταραχώδη, ποικιλόφθογγον μὲ χαλκᾶ ἔγχορδα καὶ ἐμπνευστὰ ὄργανα, 
μὲ τύμπανα καὶ πλεῖστα ἄλλα προσαρτήματα δὲν συγκινεῖται, οὐδὲ εὐχαριστεῖται. Αἱ 
αἰσθήσεις τῶν λαῶν τούτων εἶνε παχύτεραι, ἀμβλύτεραι καὶ τοῦτο διότι ἡ φύσις 
αὐτῶν εἶνε ψυχροτέρα. Παρ’ ἡμῖν ὀλίγοι τόνοι κιθάρας, λεπτοτάτη ὡς αὔρα ἠχὼ 
διαύλου (solo) ἢ καὶ φωνῆς ἀδούσης ἐν ἐλάττονι! (μινόρι), ἀρκεῖ ὅπως συγκινήσῃ 
καὶ θέλξῃ, ἀρκεῖ ὅπως ἡ φωνὴ ἐκείνη εἰσδύσῃ εἰς τὰ μυχιαίτατα τῆς καρδίας μας καὶ 
ἐξεγείρῃ παλαιὰ ἄλγη καὶ καθεύδοντας πόνους!... 


* KK 


Téooapa τεμάχια ᾷσματος διεσώθησαν ἐκ τῆς ἀρχαίας μουσικῆς τέχνης᾽ a‘) ἡ 
μελῳδία τοῦ πρώτου Πυθίου τοῦ Πινδάρου, β΄) ὁ τῶν δύο ὕμνων τοῦ Διονύσου εἰς 
Καλλιόπην καὶ εἰς Ἀπόλλωνα καὶ γ᾽) ὕμνος τοῦ Μεσομήδους εἰς Νέμεα. Πρὸς δὲ καὶ 
μουσικός τις πάπυρος τοῦ Εὐριπίδου, ἀρτίως ἀνακαλυφθείς. Πάντες οὗτοι 
ἐσχολιάσθησαν, ἐμελετήθησαν καὶ μετεφράσθησαν εἰς νεωτέραν μουσικήν. Ὁ 
Βικέντιος Γαλιλαῖος, πατὴρ τοῦ μεγάλου Γαλιλαίου, ἦν ὁ πρῶτος ὅστις 
ἐδημοσίευσε τούτους μὲ τὰ ἑλληνικὰ φθογγόσημα ἐν Φλωρεντίᾳ τῷ 1581. Βεβαιοῖ 
δὲ οὗτος ὅτι ἀπέκτησε ταῦτα nap’ εὐπατρίδου Φλωρεντίνου, ἀντιγράψαντος ἀκριβῶς 
ἔκ τινος ἑλληνικοῦ χειρογράφου διατηρουμένου ἐν τῇ βιβλιοθήκῃ τοῦ καρδιναλίου 
Sant-Angelo ἐν Ῥώμῃ, ἐν τῷ ὁποίῳ εὑρίσκετο προσέτι καὶ τὸ περὶ μουσικῆς 
σύγγραμμα τοῦ Ἀριστείδου Κυντιλιανοῦ. Ἀλλ’ ἐν τῇ ἐκδόσει ἐκείνῃ δὲν 
συμπεριελαμβάνετο καὶ τὸ πρῶτον μνημονευθὲν πυθικὸν τοῦ Πινδάρου, ὅπερ 
ὀφείλομεν τῷ πατρὶ Kircher ἀνακαλύψαντι αὐτὸ ἐν τῇ μονῇ τοῦ Ἁγίου Σωτῆρος ἐν 
Σικελίᾳ. 


Εἶνε δὲ οἱ ὀκτὼ πρῶτοι στίχοι τοῦ Πινδάρου γεγραμμένοι μεταξὺ δύο γραμμῶν 
μουσικῆς. Ἡ μουσικὴ δ΄ αὕτη εἶνε σεσημασμένη διὰ τῶν χαρακτήρων, οὺς ὁ Ἀλύπιος 
ἀποδίδει εἰς TO λυδικὸν νόμον, (mode). Ὁ Ἀλύπιος ἐγεννήθη ἐν Ἀλεξανδρείᾳ τῆς 
Αἰγύπτου καὶ ἔζησε περὶ τὸ 369 μι.Χ. Τὸ περὶ τῆς ἀρχαίας μουσικῆς χειρὀγραφόν TOU 
ὅπερ διατηρεῖται ἐν τῷ Ἁγίῳ Σωτῆρι ἐν Βονωνίᾳ, εἶνε σπουδαιότατον λείψανον 
καλλιτεχνικὸν καθ’ ὅσον πολλὰ μᾶς διδάσκει περὶ τῶν ἀρχαίων φθογγοσήμων. 


Χάριν περιεργείας καὶ διὰ τὴν σπάνιν τοιαύτης ἀρχαιοτάτης μουσικῆς συνθέσεως 
παρατιθέμεθα WE τὸ μικρὸν τοῦτο τεμάχιον ὅπερ εἶνε κατακεχωρισμένον ἐν τῇ 
συντόμῳ ἱστορίᾳ τῆς μουσικῆς τῆς κυρίας Bawr. i) 


' Histoire de la Musique par Madame de Bawr Paris, 1823, σελ. 40. 


" 


Ὡς φανερὸν γίνεται ἐκ τοῦ ἄνω διαγράμματος, ὅπου φέρονται καὶ τὰ ἀρχαῖα σημεῖα, 
οἱ ἀρχαῖοι μετεχειρίζοντο ὡς φθογγόσημα αὐτὰ ταῦτα τα γράμματα τοῦ ἀλφαβήτου. 
Ὑπῆρχον μάλιστα δύο συστήματα, ἕν διὰ τὸ ἐνόργανον καὶ ἕτερον νεώτερον διὰ τὴν 
φωνητικήν. Mpg. Von Jan ἐν τῷ Denkmaler des Klassischen Altertums A. Baumeister. 
Munchen 1887 σελ. 982. 

Ἀλέξ. Φιλαδελφεὺς. 


(ἕπεται τὸ τέλος) 


